### NN 120/2025 (12.9.2025.), Odluka o izmjeni Odluke o kontroli provjere autentičnosti i prikladnosti gotovog novca eura

HRVATSKA NARODNA BANKA

1718

Na temelju članka 43. stavka 2. točke 10. i članka 76.a stavka 4. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) te članka 38. stavka 5. Zakona o uvođenju eura kao službene valute u Republici Hrvatskoj (»Narodne novine«, br. 57/2022. i 88/2022.) guverner Hrvatske narodne banke donosi

ODLUKU

O IZMJENI ODLUKE O KONTROLI PROVJERE AUTENTIČNOSTI I PRIKLADNOSTI
 GOTOVOG NOVCA EURA

Članak 1.

U Odluci o kontroli provjere autentičnosti i prikladnosti gotovog novca eura (»Narodne novine«, br. 150/2024.) Prilog 3. zamjenjuje se novim Prilogom 3., koji je sastavni dio ove Odluke.

Članak 2.

Ova Odluka objavit će se u »Narodnim novinama«, a stupa na snagu osmoga dana od dana objave u »Narodnim novinama«.

O. br.: 323-091/09-25/BV
 Zagreb, 3. rujna 2025.

Guverner
 Hrvatske narodne banke
 Boris Vujčić, v. r.

PRILOG 3.

|  |  |  |  |  |
| --- | --- | --- | --- | --- |
| KATEGORIJE UREĐAJA KOJIMA RUKUJU KLIJENTI | | | | |
|  | Potkategorija | Opis | Uređaj je u skladu s Uredbom 1210/2010 (provjerava  autentičnost  uplaćenih  eurokovanica) | Obveznici moraju provesti  nak­nadnu provjeru  autentičnosti obrađenih  eurokovanica |
| 1. | Uređaj za uplatu kovanica – odbija sumnjive kovanice (CDM1) | Uređaji koji omogućuju klijentima uplatu eurokovanica na vlastite bankovne račune nemaju funkciju isplate gotovine. Uređaji mogu brojiti i provjeravati autentičnost uplaćenih kovanica, ali ne zadržavaju sumnjive primjerke kovanica. | NE | DA  Autentičnost svih kovanica (odbijenih i prihvaćenih) mora se provjeriti uređajima za obradu kovanica kojima rukuju zaposlenici ili je provjerava obučeno osoblje. |
| 2. | Uređaj za uplatu kovanica – zadržava sumnjive kovanice (CDM2) | Uređaji koji omogućuju klijentima uplatu eurokovanica na vlastite bankovne račune nemaju funkciju isplate gotovine. Uređaji mogu brojiti i provjeravati autentičnost uplaćenih kovanica. Uređaji zadržavaju sumnjive primjerke kovanica čiju je autentičnost potrebno naknadno provjeriti. | NE | DA  Autentičnost svih zadržanih kovanica (sumnjivih i autentičnih) mora se provjeriti uređajima za obradu kovanica kojima rukuju zaposlenici ili je provjerava obučeno osoblje. |
| 3. | Uređaj za uplatu kovanica – zadržava sumnjive kovanice i provjerava njihovu autentičnost (CDM3) | Uređaji koji omogućuju klijentima uplatu eurokovanica na vlastite bankovne račune, ali nemaju funkcije isplate gotovine. Uređaj provjerava autentičnost eurokovanica pri uplati, sumnjive kovanice zadržava u samom uređaju.  Rad uređaja podrazumijeva razvrstavanje autentičnih eurokovanica prema apoenu i sumnjive kovanice zadržava u zasebnom pretincu. | DA | NE |
| 4. | Uređaj za redistribuciju kovanica – odbija sumnjive kovanice (CRM1) | Uređaji koji omogućuju klijentima uplatu i isplatu eurokovanica s vlastitih bankovnih računa. U uređaju postoje dva odvojena pretinca: jedan pretinac za isplatu, a drugi pretinac za uplatu kovanica.  Prije stavljanja kovanica u pretinac za isplatu obvezna je provjera autentičnosti eurokovanica na uređajima za obradu kovanica kojima rukuju zaposlenici. Kovanice koje nisu prihvaćene kao autentične uređaj ne zadržava. | NE | DA  Autentičnost svih kovanica (odbijenih i prihvaćenih) mora se provjeriti uređajima za obradu kovanica kojima rukuju zaposlenici ili je provjerava obučeno osoblje. |
| 5. | Uređaj za redistribuciju kovanica – zadržava sumnjive kovanice (CRM2) | Uređaji koji omogućuju klijentima uplatu i isplatu eurokovanica s vlastitih bankovnih računa. U uređaju postoje dva odvojena pretinca: jedan pretinac za isplatu, a drugi pretinac za uplatu kovanica.  Prije stavljanja kovanica u pretinac za isplatu obvezna je provjera autentičnosti eurokovanica na uređajima za obradu kovanica kojima rukuju zaposlenici. Uređaji zadržavaju sumnjive primjerke kovanica čiju je autentičnost potrebno naknadno provjeriti. | NE | DA  Autentičnost svih zadržanih kovanica (sumnjivih i autentičnih) mora se provjeriti uređajima za obradu kovanica kojima rukuju zaposlenici ili je provjerava obučeno osoblje. |
| 6. | Uređaj za redistribuciju kovanica – zadržava sumnjive kovanice i provjerava njihovu autentičnost (CRM3) | Uređaji koji omogućuju klijentima uplatu i isplatu eurokovanica s vlastitih bankovnih računa.  Uređaj provjerava autentičnost eurokovanica pri uplati, sumnjive kovanice zadržava u samom uređaju. | DA | NE |